### Beslutninger

Fremsendes til Teknisk Udvalg til behandling i henhold til beslutning i byrådets møde den 1. februar 2023.

###

.

### Resume

Med Budgetforlig 2020 besluttede forligspartierne at igangsætte udarbejdelsen af ”en strategi for delebiler”.

Derfor fremsender Teknik og Miljø nu, med ophæng i klimaplanens spor ”TM-2: Færre personkilometer i hverdagen”, et udkast til strategi for delemobilitet i [adresse]. I strategien beskrives udviklingen på området for delemobilitet og der sættes retning for arbejdet med at håndtere og fremme delemobilitetsløsninger som en del af den grønne omstilling på transportområdet.

Den traditionelle tilgang til delemobilitet har været at øge udbuddet af delemobilitet for at få flere til at dele, fx at øge antallet af delebiler, udlejningscykler eller løbehjul.

Med nærværende strategi rettes der gennem syv målsætninger og 18 indsatser fokus at styrke efterspørgslen på delemobilitet. Det skal være lettere at leve et hverdagsliv uden at behøve at eje en bil, og mikromobilitetsløsninger skal integreres bedre med den kollektive trafik – både i byen og i oplandet til [adresse].

### Beslutningspunkter

Det indstilles:

At 1) Byrådet vedtager ”Strategi for delemobilitet i [adresse]”, jf. bilag 1.

At 2) Teknik og Miljø i perioden 2022–2024 gennemfører og evaluerer strategiens 18 indsatser som bidrag til den grønne omstilling af transportområdet og opfyldelse af målsætningerne for CO2-reduktion på transportområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2023

Paul Kjeldsen: 6

Fremsendes til [adresse] med bemærkning, at Magistraten i mødet den 23. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 5. januar 2023.

Der er tale om en overordnet strategi, som vil blive konkretiseret løbende – herunder i forbindelse med parkeringspolitikken.

Det undersøges, hvad der er forudsat om elcykler som delecykler.